Piia Komsi

Piia Pauliina Komsi (s. 9. tammikuuta 1967 Kokkola)Suomen musiikin historia: Esittävä säveltaide / Haapakoski, Matti et al. WSOY, 2002.  on suomalainen sopraano ja sellisti.

 Varhainen elämä 
Komsi aloitti musiikkiopintonsa Keski-Pohjanmaan musiikkiopistossa kuusivuotiaana. Hän pääsi teini-ikäisenä Arto Noraksen oppilaaksi ja suoritti vuonna 1988 sellonsoiton diplomin Sibelius-Akatemiassa. Laulua hän opiskeli Liisa Linko-Malmion ja Marjut Hannulan johdolla. Hän suoritti lauludiplomin Sibelius-Akatemian oopperakoulutuksessa 2002. Hän on täydentänyt sekä sellonsoitto- että lauluopintojaan Yalen yliopistossa.

 Ura 
Komsi piti ensikonserttinsa sellistinä vuonna 1990. Hän toimi Suomen Kansallisoopperan sellistinä vuosina 1989–2001. Avanti!-orkesterissa hän on toiminut sekä laulusolistina että sellonsoittajana.Andante: Klassisen musiikin tietosanakirja. WSOY, 2002. ]

Ensikonserttinsa laulajana hän piti 2003 ja on sittemmin esiintynyt laulusolistina Suomessa ja ulkomailla. Hän on kantaesittänyt useiden säveltäjien teoksia.Jyväskylä.fi 

Komsin oopperaohjelmisto kattaa rooleja barokista nykymusiikkiin. Hänen läpimurtoroolinsa oli Thomas Adèsin Powder Her Face -oopperan Maid, jonka hän esitti ensimmäisen kerran vuonna 1999 Musica Nova Festivaalilla. Sen jälkeen hän on esittänyt paljon modernia musiikkia.Oulunsalo Soi  Korealaissäveltäjä Unsuk Chinin ensimmäisen oopperan Alice in Wonderland kantaesityksessä Münchenin oopperafestivaalilla Baijerin valtionoopperassa vuonna 2007 Komsi lauloi nimiroolin.Turun Sanomat 4.4.2007: Piia Komsi oopperan pääroolissa Münchenissä

Hänen äänelleen ovat säveltäneet monet nykysäveltäjät hyödyntämällä hänen lauluakrobaattikykyjään, muun muassa Liza Lim, Rolph Riem, Esa-Pekka Salonen, Unsuk Chin, Kimmo Hakola, Einojuhani Rautavaara, Lotta Wennäkoski ja Heinz-Juhani Hofmann.

Komsi on esiintynyt ulkomaisten huippuorkesterien solistina, kuten Los Angelesin Filharmonikot, Lontoon ja Walesin BBC:n sinfoniaorkesterit, Oslon filharmoninen orkesteri, Tukholman filharmoninen orkesteri, Ensemble InterContemporain ja London Sinfonietta.

Hän on laulanut Baijerin valtionoopperassa, Napolin San Carlossa, Rooman Teatro Olympicossa, Pariisin Theâtré et Musiquessa, Buenos Airesin Teatro San Martinissa ja Tel Avivin oopperassa sekä suomalaisissa oopperatuotannoissa. Hän on tunnettu passioiden ja oratorioiden solisti.

Hänelle ovat säveltäneet Heinz-Juhani Hofmann ja Jovanka Trbojevic tällaiset kappaleet.Opera Absurdium 

 Yksityiselämä 

Piia Komsin puoliso on sellisti Martti Rousi. Hän on sopraano Anu Komsin kaksoissisar.

 Levytyksiä 

 Kaija Saariaho: From the Grammar of Dreams / Anu Komsi, Piia Komsi et al., Avanti, Hannu Lintu, Ondine 2000
 Unsuk Chin: Akrostichon-Wortspiel, Deutsche Grammophon 2005
 Esa Pekka Salonen: Wing on Wing, Finnish Radio Symphony Orchestra, Anu Komsi, Piia Komsi, Deutsche Grammophon 2005
 Tapio Tuomela: Mothers and daughters, Jaakko Kortekangas, Piia Komsi et al. Finnish National Opera Orchestra. John Storgårds, Aulos 2007
 Gamba nova - Contemporary music for baroque instruments and voices / Markku Luolajan-Mikkola, Varpu Haavisto, Piia Komsi, Alba Records, 2008
 Unsuk Chin: Alice in Wonderland, directed and designed by Achim Freyer, Bayerischen Staatsoper, Bayerisches Staatsorchester, Kent Nagano, EuroArts 2008
 Solaris - solace in song, FGF-Naxos 2012

 Lähteet 

 Andante: Klassisen musiikin tietosanakirja. WSOY, 2002. 
 Suomen musiikin historia: Esittävä säveltaide / Haapakoski, Matti et al. WSOY, 2002. 

 Viitteet 

Luokka:Suomalaiset sellistit
Luokka:Suomalaiset sopraanot
Luokka:Vuonna 1967 syntyneet
Luokka:Elävät henkilöt